टोहाना रोड पर चार एकड़ भूमि पर बनेगा उपतहसील कार्यालय
कुलां | उप-तहसीलकुलां का नया भवन बनाने के लिए टोहाना रोड पर चार एकड़ भूमि का चयन किया गया है। कुलां के नायब तहसीलदार रमेश कुमार ने बताया कि उपतहसील के लिए नए भवन निर्माण के लिए डीसी फतेहाबाद के आदेशानुसार भूमि चयन करने की प्रक्रिया दो माह पहले शुरू की गई थी, जिसके तहत एसडीएम टोहाना जेके आभीर की तरफ से कुलां के टोहाना रोड पर दो जगह, रतिया रोड़, भूना रोड जाखल रोड पर एक-एक जगह का नक्शा बना कर डीसी के माध्यम से चंडीगढ़ अधिकारियों के पास मंजूरी के लिए भेजा गया था। अधिकारियों ने जांच करके कुलां चौक से एक फर्लांग की दूरी पर टोहाना रोड के बाईं तरफ चार एकड़ भूमि उप-तहसील कार्यालय के लिए चयन की मंजूरी दी गई है। यह भूमि एनआईआर बलवंत सिंह नागरा की है। भूमि अधिग्रहण को लेकर भूमि मालिक ने अपनी सहमति जताई है। अधिग्रहण करने की प्रक्रिया जल्दी ही पुरी कर ली जाएगी। इसके बजट के लिए चंडीगढ़ प्रस्ताव भेजा गया है। बजट पास होने के बाद नए भवन का निर्माण शुरू दिया जाएगा। दो साल पहले कुलां को उप-तहसील का दर्जा दिया गया था। तभी से उसका अस्थाई कार्यालय जाखल रोड पर पटवार भवन में चलाया जा रहा है।
bho_Deva hin_Deva